–प्रदेश २ को नाम सुन्ने वित्तिकै कर्मचारीमा नाकारात्मक सोच भएको पाएको छु । कर्मचारीमा यस प्रदेशमा आन्दोलन हुने, कुटपिट हुने, लुटपाट हुनेजस्ता भय मैले पाएको छु । देशमा सङ्क्रमणकालीन अवस्थाको लगभग अन्त्य भइसकेको छ । सङ्घीय लोकतान्त्रिक गणतन्त्र नेपालमा पनि सङ्क्रमणकालको केही अंश बाँकी छ भने त्यसलाई पनि अन्त्य गर्ने सुरुवात भएको छ । यसमा केही समय लाग्छ । यसका लागि केन्द्र र प्रदेश दुवै गम्भीर छन् । प्रदेश २ का बारेमा अहिले बढी नै प्रचार भएको छ कि यो सेन्सेटिभ प्रदेश हो । यो प्रदेश मात्र होइन, सातवटै प्रदेश सेन्सेटिभ छन् । सङ्घीय राजधानीमै दिनका दिन अपहरण र हत्या भइरहेका हुन्छन् । त्यसको तुलनामा त प्रदेश २ धेरै शान्त छ ।
